Турквижн ни күрсәтер?

	Бу җыр конкурсы ачылгач, менә, ичмасам, без күптән көткән чара, дип бик сөенгән идем. Төрки халыкларны бер мәйданга тупларга алынган чаралар әллә ни күп түгел бит әлегә. Бар алар барлыкка, әмма санап чыгарга бер кул бармаклары да җитә: “Төрксой” оешмасының төрки театрлар фестивале (бусы иң күләмле, иң шау-шулы һәм иң тәэсирлесе, әлбәттә), башкорт кардәшләребез башлап җибәргән “Туганлык” конкурсы, яңарак ачылган төрки шигырь фестивале...	 Мөселман киносы фестиваленда күп кенә төрки кардәшләребезнең фильмнары катнаша, бер-беребезне танып белергә, туганлык яңартырга ярдәм итә. Ә менә җыр сәнгатенә килгәндә, андый уртак чараларыбыз юк дәрәҗәсендә иде әлегә. Дөрес, интернет заманында яшибез: төрек җырын тыңлыйсың киләме, казахныкынмы, Себердә яшәүче төркиләр – якут, тыва, алтай халыкларының көйләренме, эзләп тап та, тыңла! Әйтик, менә бер социаль челтәрдә, мәсәлән, фейсбукта утырып кына да, көн саен дуслардан әллә күпме җыр клиплары, төрле видеолар кабул итеп торам мин. Нәсимә дустым казах җырлары тыңлап җенләнә, миңа матур-матур клиплар җибәреп тора. Тывалы Алтынбәк үз халкының җырчылары, уенчылары белән таныштыра! Йошкар-Оладан Рамай Юлдаш Ногай фольклорына мөкиббән: Әстерхан ногайларының үзләренчә сөйләп, аннары чип-чиста татарча, нәкъ безнеңчә җырлавына исем китеп, карап утырам. Кырымтатарларны, гомумән, әйткән дә юк, заманында үзем дә Казандагы кырымтатар студентларының ансамбленда җырлап йөрдем. Әле тагын казах, үзбәк, төрек, азәрбайҗан, башкорт, чуаш җырларын беләм. Шуңа күрә дә Турквижн фестивален зур өметләр баглап каршы алдым. Былтыр, аның икенчесе Казанда узган көннәрдә, мин Башкортстанда, туган авылымда яшәп ята идем. Рекламаны тыңлап, интернет аша “Мәйдан” телевидениесен карарга әзерләндем. (Уфадан, башкортларның “Курай” телеканалы аша да туры трансляция бара иде, әмма ләкин ул каналның сигналы никтер “кәҗәләнеп” торды да, “Мәйдан”га күчтем). Дөресен әйтим, әллә ни ләззәтле булып чыкмады ул фестиваль. Артык шау-шулы, колак тондыргыч, электрон музыкалы чыгышлар, төрки дип аталса да, урысчалы-төрекчәле алып бару, милли колоритның бик тә чамалы булуы белән күңелгә ятып бетмәгән иде. Җиңүчене билгеләүләре дә, кемнең кулында, шуның авызында, дигән сымаграк килеп чыкты: Казанда узганга күрә генә беренчелекне бирделәр бугай. Айдар Сөләйманның “Атлар чаба” җырын хәтерлисездер әле бәлки:  
	Зөләйха КЫДАШЕВА	
Татарстан яшьләре

	№ --- | 25.12.2015	


